CELEX: 32020D0407
Language: bg
Date: 2020-03-16 00:00:00
Title: Решение (ЕС) 2020/407 на Европейската централна банка от 16 март 2020 година за изменение на Решение (ЕС) 2019/1311 относно третата поредица от целеви дългосрочни операции по рефинансиране (ЕЦБ/2020/13)

17.3.2020   
               
               
                  BG
               
               
                  Официален вестник на Европейския съюз
               
               
                  L 80/23
               
            
         РЕШЕНИЕ (ЕС) 2020/407 НА ЕВРОПЕЙСКАТА ЦЕНТРАЛНА БАНКА
         от 16 март 2020 година
         за изменение на Решение (ЕС) 2019/1311 относно третата поредица от целеви дългосрочни операции по рефинансиране (ЕЦБ/2020/13)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 127, параграф 2, първо тире от него,
         като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1, член 18.1, второ тире и член 34.1, второ тире от него,
         като взе предвид Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (Насоки относно общата документация) (ЕЦБ/2014/60) (1),
         като има предвид, че:
         
                     (1)
                  
                  
                     Съгласно член 1, параграф 4 от Насоки (ЕС) 2015/510 (ЕЦБ/2014/60) Управителният съвет може по всяко време да променя средствата, инструментите, изискванията, критериите и процедурите за изпълнение на операциите по паричната политика на Евросистемата.
                  
               
                     (2)
                  
                  
                     На 22 юли 2019 г. в стремежа си да изпълни задачата си да поддържа ценовата стабилност и с цел да запази благоприятните условия за банково кредитиране и да подкрепи нерестриктивната позиция на паричната политика в държавите членки, чиято парична единица е еврото, Управителният съвет прие Решение (ЕС) 2019/1311 на Европейската централна банка (ЕЦБ/2019/21) (2). В това решение се предвиди да бъдe извършена трета поредица целеви дългосрочни операции по рефинансиране (ЦДОР-III) през периода от септември 2019 г. до март 2021 г.
                  
               
                     (3)
                  
                  
                     На 12 март 2020 г., с цел да подпомогне отпускането на банкови кредити на най-засегнатите от разпространението на заболяването коронавирус (COVID-19), по-специално на малките и средните предприятия, Управителният съвет реши да промени три параметъра на ЦДОР-III, а именно да увеличи квотата на заети средства от 30 % на 50 %, да промени максималния лимит на заявката за индивидуалните ЦДОР-III и от септември 2021 г. да предложи възможност за предсрочно погасяване за сумите, заети по ЦДОР-III, след изтичането на 12 месеца след сетълмента на всяка операция, вместо на 24 месеца..
                  
               
                     (4)
                  
                  
                     С цел тези коригирани параметри да започнат да се прилагат незабавно настоящото решение следва да влезе в сила без забава.
                  
               
                     (5)
                  
                  
                     Поради това Решение (ЕС) 2019/1311 (ЕЦБ/2019/21) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменения
            Решение (ЕС) 2019/1311 (ЕЦБ/2019/21) се изменя, както следва:
            
                        1.
                     
                     
                        Член 4 се изменя, както следва:
                        
                                    a)
                                 
                                 
                                    параграф 2 се заменя със следното:
                                    
                                       „2.   За всеки участник квотата на заети средства е 50 % от общата сума на базисната непогасена сума, намалена със сумите, които са заети от този участник в ЦДОР-III по-рано по ЦДОР-II съгласно Решение (ЕС) 2016/810 (ЕЦБ/2016/10), и които са все още непогасени на датата на сетълмента на ЦДОР-III, като се вземе предвид правнообвързващото уведомление за предсрочно погасяване, подадено от участника съгласно член 6 от Решение (ЕС) 2016/810 (ЕЦБ/2016/10). Съответните технически изчисления се съдържат в приложение I.“
                                    
                                 
                              
                                    б)
                                 
                                 
                                    параграф 4 се заменя със следното:
                                    
                                       „4.   Максималният лимит на заявката за всеки участник за всяка ЦДОР-III е равен на квотата му на заети средства, намалена със сумите, заети по предходните ЦДОР-III. Счита се, че тази сума представлява максималният лимит на заявката за всеки участник, като се прилагат правилата, предвидени в член 36 от Насоки (ЕС) 2015/510 (ЕЦБ/2014/60) относно заявките, които надхвърлят максималния лимит на заявката. Съответните технически изчисления се съдържат в приложение I.“
                                    
                                 
                              
                  
                        2.
                     
                     
                        В член 5а параграф 1 се заменя със следното:
                        
                           „1.   От септември 2021 г. след изтичането на 12 месеца след сетълмента на всяка ЦДОР-III участниците имат възможността на тримесечна база да прекратят съответната ЦДОР-III или да намалят сумата по нея преди падежа.“
                        
                     
                  
                        3.
                     
                     
                        В приложение I, раздел 1 третият параграф се заменя със следното:
                        „Квотата на заети средства е равна на 50 % от базисната непогасена сума по отношение на участника (*1) минус сумите, които са заети от участника при целеви дългосрочни операции по рефинансиране съгласно Решение (ЕС) 2016/810 (ЕЦБ/2016/10) (ЦДОР-II), и които са все още непогасени на датата на сетълмента на съответната ЦДОР-III, или нула, ако сумата е отрицателна, т.е.:
                        
                           , където k = 1,…,7.
                        
                           (*1)  Позоваването на „участник“ следва да се разбира като отнасящо се до отделни участници или групи за ЦДОР-III.“"
                        
                     
                  
                        4.
                     
                     
                        В приложение I, раздел 1 петият параграф се заменя със следното:
                        Максималният лимит на заявката, който се прилага за всеки участник във всяка една ЦДОР-III, е равен на квотата на заети средства BAk
                            минус заетите от участника средства при предишни ЦДОР-III. Нека  да бъдат заетите от участника в ЦДОР-III средства k, тогава  където BLk
                            е максималният лимит на заявката за този участник в операция k, който се определя, както следва:
                        
                           
                        където k = 2,…,7.“
                     
                  
         
            Член 2
            Влизане в сила
            Настоящото решение влиза в сила на 17 март 2020 г.
         
         
            Съставено във Франкфурт на Майн на 16 март 2020 година.
            
               
                  За Управителния съвет на ЕЦБ
               
               
                  Председател на ЕЦБ
               
               Christine LAGARDE
            
         
         
            (1)  ОВ L 91, 2.4.2015 г., стр. 3.
         
            (2)  Решение (ЕС) 2019/1311 на Европейската централна банка от 22 юли 2019 г. относно трета поредица от целеви дългосрочни операции по рефинансиране (ЕЦБ/2019/21) (ОВ L 204, 2.8.2019 г., стр. 100).